Die wêreld in foto’s – 20 Mei 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Sedert die uitbreking van Covid-19 het indiwidue wêreldwyd hul persoonlike higiëne opgeskerp. Terselfdertyd het dié virus die konsep van persoonlike ruimte ingrypend herdefinieer. In ŉ poging om die verspreiding van die virus hok te slaan, het skole in Suid-Korea nuwe maatreëls ingestel vir die handhawing van sosiale afstand tydens skoolure. Só lyk die nuwe normale standaard vir skoolgaande leerders. Senior studente sit agter plastiekafskortings by Jeonmin Hoërskool in Daejeon, Suid-Korea. (Foto: Kim Jun-beom/Yonhap, AP) Studente wag vir ŉ klas om te begin by Jeonmin Hoërskool in Daejeon, Suid-Korea. (Foto: Kim Jun-beom/Yonhap, AP) Senior studente eet middagete by tafels met plastiekafskortings in Daejeon, Suid-Korea. (Foto: Kim Jun-beom/Yonhap, AP) Senior studente handhaaf ŉ veilige afstand van mekaar met hul aankoms by Hamwol Hoërskool in Ulsan, Suid-Korea. (Foto: Kim Yong-tae/Yonhap, AP) Senior studente sit agter plastiekafskortings by Jeonmin Hoërskool in Daejeon, Suid-Korea. (Foto: Kim Jun-beom/Yonhap, AP)